Μιλτιάδης Πύργου Τριφυλίας

Ο Αθλητικός Όμιλος Μιλτιάδης Πύργου Τριφυλίας είναι ιστορικός αθλητικός σύλλογος που εδρεύει στον Πύργο Τριφυλίας του Νομού Μεσσηνίας. Επίσημο έτος ίδρυσής του είναι το 1929 και έχει χρώματα το μαύρο και το λευκό.

 Ιστορία 
Ο Αθλητικός Όμιλος «Μιλτιάδης» αποτελεί τον μοναδικό αθλητικό σύλλογο στον Πύργο Τριφυλίας, τον οποίο και εκπροσωπεί στο μεσσηνιακό ποδόσφαιρο, έχοντας παραδοσιακά πρωταγωνιστικό ρόλο. Έδρα του αποτελεί το Δημοτικό Γήπεδο Πύργου Τριφυλίας, όπου και διεξάγει τους εντός έδρας αγώνες του.Κανονικά οι αγώνες στα γήπεδα ποδοσφαίρου της Μεσσηνίας tharrosnews.gr

Το 1990 κατέκτησε το Κύπελλο Ε.Π.Σ. Μεσσηνίαςγια πρώτη φορά στην ιστορία του, επικρατώντας με 2-1 της Εράνης Φιλιατρών στον τελικό.ΚΥΠΕΛΛΟ ΜΕΣΣΗΝΙΑΣ: Οι τελικοί από το 1990 notosport.eleftheriaonline.gr Τη σεζόν 1990-91 αγωνίστηκε για πρώτη φορά στην Δ΄ Εθνική, ενώ τη σεζόν 2003-04, αναδείχθηκε Πρωταθλητής Ε.Π.Σ. Μεσσηνίας, με παίκτη-προπονητή τον Γιάννη Αθανασόπουλο και κέρδισε την επάνοδο στην Δ΄ Εθνική, εξασφαλίζοντας τον τίτλο και την άνοδο στην 33η αγωνιστική στις 29 Απριλίου 2004, όποτε και επικράτησε εντός έδρας του Τσικλητήρα Πύλου με 2-0, με τέρματα του Γιάννη Αθανασόπουλου στα τελευταία 10 λεπτά του αγώνα.ΜΙΛΤΙΑΔΗΣ: Μόνος πρώτος στην Α' τοπική μετά από 12,5 χρόνια! notosport.eleftheriaonline.gr

Έτσι επανήλθε στην Δ΄ Εθνική, όπου αγωνίστηκε 4 συνεχόμενες χρονιές, από τη σεζόν 2004-05 ως τη σεζόν 2007-08, ενώ σε αυτό το διάστημα πανηγύρισε 2 φορές την κατάκτηση του Κυπέλλου Ε.Π.Σ. Μεσσηνίας, το 2005 νικώντας στη διαδικασία των πέναλτι τον Απόλλωνα Πεταλιδίου και το 2007 νικώντας με 4-0 τον Πάμισο Μεσσήνης.

Τις σεζόν 2008-2009, 2009-2010 και 2010-2011 αγωνίστηκε στην Α΄ Κατηγορία της Ε.Π.Σ. Μεσσηνίας, τερματίζοντας 7ος, 5ος και 6ος αντίστοιχα. Ωστόσο όμως, το καλοκαίρι του 2011 δήλωσε συμμετοχή στη Β΄ Κατηγορία αντί της Α΄ Κατηγορίας, λόγω οικονομικών προβλημάτων. Αγωνίστηκε 3 χρονιές στη δεύτερη τη τάξει κατηγορία και ύστερα 1 χρονιά στην Α1 Κατηγορία τη σεζόν 2014-15, όπου τερματίζοντας στη 2η θέση κέρδισε σαν δευτεραθλητής την επιστροφή στην Α΄ ΚατηγορίαΗ τελική βαθμολογία στην Α1 Μεσσηνίας notosport.eleftheriaonline.gr και κορυφαία της Ε.Π.Σ. Μεσσηνίας.

Στην Α΄ Κατηγορία Ε.Π.Σ. Μεσσηνίας αγωνίστηκε από τη σεζόν 2015-16 ως και τη σεζόν 2017-18 που υποβιβάστηκε. Την αμέσως επόμενη χρονιά, 2018-19, υποβιβάστηκε και από την Α1 Κατηγορία και τη σεζόν 2019-20 βρέθηκε στην τελευταία κατηγορία της Ε.Π.Σ. Μεσσηνίας, Β΄ Κατηγορία. Το καλοκαίρι του 2020 δε δήλωσε συμμετοχή στη Β΄ Κατηγορία,Ο νέος χάρτης των τοπικών πρωταθλημάτων του μεσσηνιακού ποδοσφαίρου ert.gr μένοντας εκτός πρωταθλημάτων.

Ο Μιλτιάδης έκανε την επανεκκίνηση του την σεζόν 2021-22 στο πρωτάθλημα της Β΄ Κατηγορίας στο οποίο κατέκτησε την πρωτιά και την άνοδο στην Α1 Κατηγορία. Την επόμενη σεζόν (2022-23) κατέκτησε ξανά πρωτάθλημα, αυτό της Α1 Κατηγορίας. Την σεζόν 2023-24 έκανε την υπέρβαση και κατέκτησε ξανά πρωτάθλημα για τρίτη σερί χρονιά, το οποίο του έδωσε το εισιτήριο για την συμμετοχή του στους αγώνες μπαράζ για την άνοδο, την οποία κατάφερε να την κατακτήσει, επιστρέφοντας στις εθνικές κατηγορίες μετά από 16 χρόνια.

Την σεζόν 2024-25 τερμάτισε στην 10η θέση του 3ου Ομίλου στην Γ΄ Εθνική και κατάφερε την παραμονή σε εθνική κατηγορία ύστερα από αρκετά χρόνια. Την σεζόν 2025-26 συμμετέχει στον 4ο Όμιλο της Γ΄ Εθνικής.

 Τίτλοι 
 Πρωτάθλημα Ε.Π.Σ. Μεσσηνίας: 2003–04, 2023–24
 Κύπελλο Ε.Π.Σ. Μεσσηνίας: 1989–90, 2004–05, 2006–07

 Συμμετοχές στις εθνικές κατηγορίες 
 Δ΄ Εθνική 1990–91: 8ος όμιλος, 18η θέση (υποβιβασμός)
 Δ΄ Εθνική 2004–05: 6ος όμιλος, 8η θέση
 Δ΄ Εθνική 2005–06: 6ος όμιλος, 8η θέση
 Δ΄ Εθνική 2006–07: 6ος όμιλος, 5η θέση
 Δ΄ Εθνική 2007–08: 6ος όμιλος, 18η θέση (υποβιβασμός)
 Γ΄ Εθνική 2024–25: 3ος όμιλος, 10η θέση

 Παραπομπές 

 Πηγές 
 Εφημερίδα Ελευθερία Καλαμάτας, 16/3/2009.

 Εξωτερικοί σύνδεσμοι 


Κατηγορία:Αθλητικοί σύλλογοι Μεσσηνίας
Κατηγορία:Ιδρύσεις αθλητικών συλλόγων το 1929
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1929